Document ID: 31991R1605

31991R1605
L 149/14
JURNALUL OFÍCIAL AL UNIUNII EUROPENE
REGULAMENTUL (CEE) NR. 1605/91 AL CONSILIULUI
din 10 iunie 1991
de modificare a Regulamentului (CEE) nr. 1784/77 privind certificarea hameiului
CONSILIUL COMUNITĂȚILOR EUROPENE,
având în vedere tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Regulamentul (CEE) nr. 3577/90 (2), în special articolul 2 alineatul (4),
având în vedere propunerea Comisiei,
întrucât Regulamentul (CEE) nr. 1784/77 (3), modificat ultima dată de Regulamentul (CEE) nr. 2039/85 (4), prevede situațiile în care hameiul poate fi prelucrat în produse derivate din hamei;
întrucât, în practică, datorită evoluției tehnice, pentru fabricarea produselor din hamei se folosesc nu numai conuri de hamei, ci și produse derivate din hamei; întrucât, pentru a ține seama de evoluția tehnică și de gestiunea de întreprindere practicată, trimiterile la prelucrarea hameiului din Regulamentul (CEE) nr. 1784/77 trebuie modificate astfel încât produsele derivate din hamei să poată fi supuse unei prelucrări suplimentare,
ADOPTĂ PREZENTUL REGULAMENT:
Articolul 1
Regulamentul (CEE) nr. 1784/77 se modifică după cum urmează:
1.
La articolul 7, textul „hamei certificat în cadrul Comunității” se înlocuiește cu „hamei certificat în cadrul Comunității, produse derivate din hamei certificate, obținute din hameiul respectiv”.
2.
Articolul 8 alineatul (3) se înlocuiește cu textul următor:
„(3) Cu toate acestea, hameiul certificat de origine comunitară și produsele derivate obținute din hameiul respectiv care provin din aceeași recoltă, dar aparțin unor soiuri diferite și provin din zone de producție diferite, pot fi amestecate în vederea obținerii pudrei și a extractelor, cu condiția ca certificatul care însoțește produsul să specifice:
(a)
soiurile utilizate, zonele de producție și anul de recoltare;
(b)
procentajul, în greutate, din fiecare soi utilizat în amestec; în cazul în care produsele derivate din hamei au fost utilizate în combinație cu conuri de hamei pentru obținerea produselor derivate sau în cazul în care au fost utilizate produse din hamei diferite, procentajul, în greutate, din fiecare soi, calculat pe baza cantității de conuri de hamei folosite pentru prepararea produselor utilizate;
(c)
numerele de referință ale certificatelor eliberate pentru hameiul și produsele din hamei utilizate.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 10 iunie 1991.

Labels: 3
17